*****

ΚΑΝΟΝΙΣΜΟΣ (ΕΟΚ) αριθ. 619/84 ΤΟΥ ΣΥΜΒΟΥΛΙΟΥ

της 5ης Μαρτίου 1984

που επεκτείνει την κοινή ενέργεια που προβλέπεται στον κανονισμό (ΕΟΚ) αριθ. 1975/82 περί της επιταχύνσεως της γεωργικής αναπτύξεως σε ορισμένες περιοχές της Ελλάδας

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητας, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκόυ Κοινοβουλίου (2),

Εκτιμώντας:

ότι ο κανονισμός (ΕΟΚ) αριθ. 1975/82 (3) εφαρμόζεται μόνο σε ορισμένες μειονεκτικές περιοχές κατά την έννοια της οδηγίας 81/645/ΕΟΚ του Συμβουλίου της 20ής Ιουλίου 1981 περί του κοινοτικού καταλόγου των μειονεκτικών γεωργικών περιοχών κατά την έννοια της οδηγίας 75/268/ΕΟΚ (Ελλάδα) (4)·

ότι στις 24 Μαρτίου 1983 η Επιτροπή διαβίβασε στο Συμβούλιο προτάσεις που αφορούν, μεταξύ άλλων, τη μελλοντική ανάπτυξη των γεωργικών διαρθρώσεων στην Ελλάδα·

ότι η αποτελεσματική εφαρμογή των κοινοτικών ενεργειών για τη βελτίωση γων γεωργικών διαρθρώσεων στην Ελλάδα, τις οποίες το Συμβούλιο έχει ήδη αποφασίσει ή πρόκειται να αποφασίσει στο μέλλον, απαιτεί την άμεση εφαρμογή μέτρων που συνδέονται με τη βελτίωση της υποδομής, το γεωργικό υδρευτικό σύστημα και τη βελτίωση των δασών·

ότι πρέπει, ως εκ τούτου, τα αντίστοιχα μέτρα, που προβλέπονται στον κανονισμό (ΕΟΚ) αριθ. 1975/82, να επεκταθούν σε όλες τις αγροτικές περιοχές της Ελλάδας·

ότι αυτή η επέκταση έχει ιδιαίτερη σημασία για την Κοινότητα· ότι τα σχετικά μέτρα αποτελούν, ως εκ τούτου, κοινή ενέργεια κατά την έννοια του άρθρου 6 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής (5), όπως τροποποιήθηκε τελευταία από τον κανονισμό (ΕΟΚ) αριθ. 3509/80 (6),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Συνιστάται κοινή ενέργεια κατά την έννοια του άρθρου 6 παράγραφος 1 του κανονισμού (ΕΟΚ) αριθ. 729/70, που πρέπει να υλοποιηθεί από την Ελληνική Δημοκρατία για να βελτιωθούν σημαντικά οι γεωργικές διαρθρώσεις στις αγροτικές περιοχές που δεν εμπίπτουν στις διατάξεις του κανονισμού (ΕΟΚ) αριθ. 1975/82.

2. Η κοινή ενέργεια περιλαμβάνει τα μέτρα που αναφέρονται στον τίτλο ΙΙ (αγροτική υποδομή), στον τίτλο ΙΙΙ (άρδευση) και στον τίτλο VII (δασικά μέτρα) του κανονισμού (ΕΟΚ) αριθ. 1975/82.

Άρθρο 2

1. Η διάρκεια της κοινής ενέργειας περιορίζεται σε ένα έτος από την ημερομηνία έγκρισης του προγράμματος το οποίο αναφέρεται στο άρθρο 1 παράγραφος 4 του κανονισμού (ΕΟΚ) αριθ. 1975/82 και το οποίο καταρτίστηκε για την παρούσα κοινή ενέργεια.

2. Το προβλεπόμενο κόστος της κοινής ενέργειας που επιβαρύνει το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα προσανατολισμού, ανέρχεται σε 44,7 εκατομμύρια ECU.

Άρθρο 3

1. Οι δαπάνες που πραγματοποιεί η Ελληνική Δημοκρατία για την κοινή ενέργεια είναι επιλέξιμες από το Ταμείο μέχρι τα ποσά που αναφέρονται στην παράγραφο 2.

2. Το Ταμείο επιστρέφει στην ελληνική κυβέρνηση τα ακόλουθα ποσοστά, ανάλογα με τις πραγματικές δαπάνες της:

α) 50 % για τα έργα υποδομής, ποσό που δεν είναι ωστόσο δυνατόν να υπερβαίνει το 40 % του κόστους της επένδυσης, με ανώτατο επιλέξιμο ποσό:

- 4,5 εκατομμύρια ECU για τον εξηλεκτρισμό,

- 16,8 εκατομμύρια ECU για την ύδρευση,

- 11,2 εκατομμύρια ECU για τους αγροτικούς δρόμους·

β) 50 % για τα λοιπά μέτρα, με ανώτατο επιλέξιμο ποσό:

- 4 800 ECU ανά εκτάριο για τις εργασίες άρδευσης, μέχρι συνολικού ορίου έκτασης 9 800 εκταρίων και ποσού 34,3 εκατομμυρίων ECU,

- 2 300 ECU ανά εκτάριο για τη δενδροφύτευση, μέχρι συνολικού ορίου έκτασης 3 400 εκταρίων και ποσού 6,5 εκατομμυρίων ECU,

- 2 000 ECU ανά εκτάριο για τη βελτίωση των υποβαθμισμένων δασών, μέχρι συνολικού ορίου έκτασης 2 800 εκταρίων και ποσού 4,6 εκατομμυρίων ECU,

- 260 ECU ανά εκτάριο για τη διευθέτηση των χειμάρρων, μέχρι συνολικού ορίου έκτασης 28 000 εκταρίων υπό προστασία και ποσού 6 εκατομμυρίων ECU,

- 150 ECU ανά εκτάριο για την προστασία κατά της πυρκαγιάς, μέχρι συνολικού ορίου έκτασης 14 000 εκταρίων υπό προστασία και ποσού 1,6 εκατομμυρίων ECU,

- 18 000 ECU ανά χιλιόμετρο για τους δασικούς δρόμους, μέχρι συνολικού ορίου μήκους 700 χιλιομέτρων και ποσού 9,9 εκατομμυρίων ECU,

- 5 % του συνολικού κόστους του συγκεκριμένου σχεδίου στα πλαίσια του άρθρου 14 του κανονισμού (ΕΟΚ) αριθ. 1975/82 για τις προπαρασκευαστικές εργασίες που αφορούν τα σχέδια για ιδιωτικές εκτάσεις, μέχρι συνολικού ορίου 200 000 ECU.

Άρθρο 4

Τα άρθρα 2 μέχρι 7, 14, 15, 17, το άρθρο 18 παράγραφος 3, καθώς και τα άρθρα 19, 20 και 21 του κανονισμού (ΕΟΚ) αριθ. 1975/82 εφαρμόζονται στην κοινή ενέργεια.

Άρθρο 5

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 5 Μαρτίου 1984.

Για το Συμβούλιο

Ο Πρόεδρος

M. ROCARD

(1) ΕΕ αριθ. C 210 της 6. 8. 1983, σ. 4.

(2) Γνώμη που διατυπώθηκε στις 23 Φεβρουαρίου 1984 (δεν έχει δημοσιευτεί ακόμα στην Επίσημη Εφημερίδα).

(3) ΕΕ αριθ. L 214 της 22. 7. 1982, σ. 1.

(4) ΕΕ αριθ. L 238 της 24. 8. 1981, σ. 1.

(5) ΕΕ αριθ. L 94 της 28. 4. 1970, σ. 13.

(6) ΕΕ αριθ. L 367 της 31. 12. 1980, σ. 87.